Sazviježđe

konstelacija (kasnolat. constellatio: sazviježđe, zviježđe), skupina zvijezda koje su prividno povezane u posebne zvjezdane skupove. U trodimenzionalnom prostoru većina zvijezda koje vidimo su relativno povezane, ali se nerijetko grupišu u nebeskoj sferi noćnoga neba. Ljudi su kroz historiju grupisali zvijezde u sazviježđa prema tome koliko su daleko jedna od druge. "Neslužbeno" sazviježđe je poznato kao asterizam. Zvijezde u sazviježđu ili asterizmu rijetko imaju bilo kakve veze jedna s grugom, a kad se gledaju sa Zemlje čini se da su vrlo blizu jedna drugoj, iako su na velikim međusobnim udaljenostima. Grupisanje zvijezda u sazviježđa je u biti proizvoljno, jer su razne kulture na razne načine imenovale sazviježđa, mada njih nekoliko očitijih teže da se često vrate u upotrebu, kao npr. Orion i Scorpius (Škorpion).

Internacionalna Astronomska Unija (IAU) dijeli nebo na 88 službenih sazviježđa s preciznim granicama, tako da svaki pravac se pridružuje tačno jednom sazviježđu. U sjevernoj nebeskoj hemisferi većina naziva su preuzeta iz antičke grčke tradicije i tako prešli u upotrebu i u srednjem vijeku. Dvanaest sazviježđa iz južne nebeske hemisfere Grci nisu bili u stanju promatrati, te su njihove nazive u upotrebu uveli holandski moreplovci Pieter Dirkszoon Keyser (Piter Dirkson Kejser) i Frederick de Houtman (Frederik de Hautman) u XVI vijeku, a prvi ih je katalogizirao Johann Bayer (Johan Bajer).

Prvih dvanaest su tzv. znakovi zodijaka. Sem ovih dvanaest Ptolomej je naveo drugih 36 (kojih sada broji oko 38, zbog podjele Argonautske lađe ili Argo Navisa). Mnogo ranije ova je lista dopunjavana, kao prvo da popuni praznine među Ptolomejevim znacima (jer Grci su smatrali nebom i sazviježđa i tamni prostor između njih), i drugo da "popune" južno nebo da bi evropski istraživači putovali tamo gdje bi ih mogli vidjeti.

Druga predložena sazviježđa nisu uvedena u upotrebu, pa ni najznačajnije Quadrans Muralis ili Zidni Kvadrant (sada dio Volara ili Bootesa) prema kome su kvadrantidski meteori dobili ime. Isto tako i sazviježđe Argo Navis je bilo preveliko tako da je podijeljeno na nekoliko raznih sazviježđa.

Razni drugi manje službeni znaci su postojali pored sazviježđa zvanih asterizmima, poput Velikog Medvjeda (poznatog i kao Velika kola) i Malog medvjeda (Malih kola).

Lista sazviježđa 

U znakove zodijaka spadaju:
 Aries, Ovan
 Taurus, Bik
 Gemini, Blizanci
 Cancer, Rak
 Leo, Lav
 Virgo, Djevica
 Libra, Vaga
 Scorpius (poznato i kao Scorpio), Škorpion
 Sagittarius, Strijelac
 Capricornus,Jarac
 Aquarius, Vodenjak (poznato kao i Vodolija)
 Pisces, Ribe

Prema Ptolomejevih 36 koji sada ima 38:
Andromeda
 Aquila, Orao
 Ara, Žrtvenik
 Argo Navis, Argonautska Lađa, dok se nije podijelila na Hrptenjaču, Krmu i Jedra
 Auriga, Kočijaš
 Boötes, Volar
 Canis Major, Veliki pas
 Canis Minor, Mali pas
 Cassiopeia, Kasiopeja
 Centaurus, Kentaur
 Cepheus,Kefej
 Cetus, Kit
 Corona Australis, Južna kruna
 Corona Borealis, Sjeverna kruna
 Corvus, Gavran
 Crater, Vrč
 Cygnus, Labud
 Delphinus, Delfin
 Draco, Zmaj
 Equuleus, Ždrijebe
 Eridanus, Eridan
 Hercules, Herkul
 Hydra, Hidra
 Lepus, Zec
 Lupus, Vuk
 Lyra, Lira
 Ophiuchus, Ofijuhus - koji presjeca ekliptiku
 Orion, Orion
 Pegasus, Pegaz
 Perseus, Perzej
 Piscis Austrinus, Južna riba
 Sagitta, Strijela
 Serpens, Zmija
 Triangulum, Trokut
 Ursa Major, Veliki medvjed
 Ursa Minor, Mali medvjed

Novih 38 sazviježđa:
 Antlia, Pumpa
 Apus, Rajska ptica
 Caelum, Dlijeto
 Camelopardalis, Žirafa
 Canes Venatici, Lovački psi
 Chamaeleon, Kameleon
 Circinus, Šestar
 Columba, Golub
 Coma Berenices (tradicionalni asterizam), Berenikina kosa
 Crux, Krst
 Dorado, Sabljarka
 Fornax, Peć
 Grus, Ždral
 Horologium, Sat
 Hydrus, Vodena Zmija
 Indus, Indijanac
 Lacerta, Gušter
 Leo Minor, Mali lav
 Lynx, Ris
 Mensa, Sto - originalno Mons Mensae (engl.Table Mountain-Planina Teibl u Južnoafričkoj Republici)
 Microscopium, Mikroskop
 Monoceros, Jednorog
 Musca, Muha
 Norma, Libela
 Octans, Oktant
 Pavo, Paun
 Phoenix, Feniks
 Pictor,Slikar - originalno Equuleus Pictoris, Slikarske nogare
 Pyxis, Kompas
 Reticulum, Mrežica
 Sculptor, Kipar
 Scutum, Štit - poznat kao i Scutum Sobiesci (Štit Sobjeskoga)
 Sextans, Sekstant
 Telescopium, Teleskop
 Triangulum Australe, Južni trokut
 Tucana, Tukan
 Volans - originalno Piscis Volans, Leteća riba
 Vulpecula,Lisica - originalno Vulpecula Cum Ansere, Lisica s guskom

Razni drugi manje službeni znaci su:
 Velika medvjedica u Ursa Majoru;
 Mala medvjedica u Ursa Minoru;
 Čajnik u Sagittariusu,
 Orionov pojas;
 Ljetni trokut (Deneb, Altair, i Vega, ili α Cygni, Aquilae, i Lyrae);
 Veliki kvadrat Pegasusa (koji uključuje α Andromedae);
 Ćup u Vodenjaku;
 Srp u Lavu.

Stari asterizam, Coma Berenices, je sada službeni naziv sazviježđa.

Vanjski linkovi 
 Astronomy knowledge base 
 The Stellar Guide
 What Are Constellations? 
 The Constellations

Vanjski linkovi 

 Astronomska sekcija Fizikalnog društva Split - Zvijezde i zviježđa 

Nebeska tijela